ഇനി സാധനങ്ങള് ഓര്ഡര് ചെയ്യാം വീട്ടിലിരുന്ന് തന്നെ തിരുവനന്തപുരത്തും ഓണ്ലൈന് വ്യാപാരം ആരംഭിച്ച് കണ്സ്യൂമര്ഫെഡ് തിരുവനന്തപുരം: കണ്സ്യൂമര്ഫെഡ് ഓണ്ലൈന് വ്യാപാരം തിരുവനന്തപുരത്ത് ആരംഭിച്ചു. കോവിഡ് വൈറസ് വ്യാപനത്തിന്റെ പശ്ചാത്തലത്തില് കണ്്സ്യൂമര്ഫെഡിന്റെ ഡിജിറ്റല് വിപ്ലവത്തിന്റെ ഭാഗമായാണ് ഓണ്ലൈന് പോര്ട്ടലിന് തുടക്കം കുറിച്ചിരിക്കുന്നത്. www.consumerfed.in എന്ന വെബ് പോര്ട്ടല് വഴി അവശ്യ സാധനങ്ങള് ഉപഭോക്താക്കള്ക്ക് ഓര്ഡര് ചെയ്യാം. ഓണ്ലൈന് സ്റ്റോറിലൂടെ ബുക്ക് ചെയ്താല് 24 മണിക്കൂറിനുള്ളില് സാധനങ്ങള് വീട്ടിലെത്തിച്ച് നല്കുന്നതായിരിക്കുമെന്ന് അധികൃതര് അറിയിച്ചു. ഓണ്ലൈന് പോര്ട്ടലില് ഓണ്ലൈന് പേയ്മെന്റും ക്യാഷ് ഓണ് ഡെലിവറി സൗകര്യവും ലഭ്യമാണ്. ത്രിവേണി സൂപ്പര് മാര്ക്കറ്റുകളില് ലഭിക്കുന്ന അതേ നിരക്കിലാണ് ഓണ്ലൈനിലും സാധനങ്ങള് ലഭ്യമാകുന്നത്. കൂടാതെ ആകര്ഷകമായ അനവധി ഓഫറുകളും വെബ്സൈറ്റില് ലഭ്യമാണ്. ദൂരത്തിന്റെ അടിസ്ഥാനത്തില് മിതമായ ഡെലിവറി ചാര്ജ് ഈടാക്കും. 30 രൂപയാണ് ഏറ്റവും കുറഞ്ഞ ഡെലിവറി ചാര്ജ്. തുടര്ന്നുള്ള 5 കിലോമീറ്റര് 3 രൂപ എന്ന നിരക്കില് കൂടുതല് നല്കേണ്ടി വരും. സേവനങ്ങള് പരമാവധി ജനങ്ങളിലേക്ക് എത്തിക്കുകന്നതിന് പുറമെ അനവധി തൊഴില് സാധ്യതകളും സംരംഭം ലക്ഷ്യമിടുന്നു. കോഴിക്കോട് വയനാട് ജില്ലകളിലെ ത്രിവേണി സൂപ്പര് മാര്ക്കറ്റുകളില് ആദ്യം പരീക്ഷണാടിസ്ഥാനത്തിലാണ് ഈ സേവനം ആരംഭിച്ചത്. ഇത് വിജയിച്ചതോടെയാണ് ഓണ്ലൈന് വ്യാപാരം എല്ലാ ജില്ലകളിലേക്കും വ്യാപിപ്പിക്കാന് തീരുമാനിച്ചത്. എറണാകുളം ആസ്ഥാനമായി പ്രവര്ത്തിക്കുന്ന DuGo എന്ന ഡെലിവറി കമ്ബനിയുമായി ചേര്ന്നാണ് കണ്സ്യൂമര്ഫെഡ് ഉപഭോക്താക്കള്ക്ക് സാധനങ്ങള് എത്തിച്ച് നല്കുന്നത്. തിരുവനന്തപുരം കോര്പ്പറേഷന് പരിധിയിക്ക് പുറമെ ആറ്റിങ്ങലിലും നെടുമങ്ങാടും വെഞ്ഞാറമൂടും ആദ്യ ഘട്ടത്തില് സേവനം ലഭ്യമാണ്. ഓണത്തോട് അനുബന്ധിച്ച് ജില്ലയില് എല്ലായിടത്തും സേവനം ലഭ്യമാക്കുമെന്നാണ് സഹകരണ വകുപ്പ് അധികൃതര് അറിയിച്ചിരിക്കുന്നത്.